CELEX: 32013R0631
Language: ro
Date: 2013-06-28 00:00:00
Title: Regulamentul de punere în aplicare (UE) nr. 631/2013 al Comisiei din 28 iunie 2013 de abrogare a Regulamentului (CE) nr. 546/2006 și de punere în aplicare a Regulamentului (UE) nr. 233/2012  Text cu relevanță pentru SEE

29.6.2013   
            
            
               RO
            
            
               Jurnalul Oficial al Uniunii Europene
            
            
               L 179/84
            
         REGULAMENTUL DE PUNERE ÎN APLICARE (UE) NR. 631/2013 AL COMISIEI
   din 28 iunie 2013
   de abrogare a Regulamentului (CE) nr. 546/2006 și de punere în aplicare a Regulamentului (UE) nr. 233/2012
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), în special anexa VIII capitolul A secțiunea 1 litera (b) subpunctul (iii),
   întrucât:
   
               (1)
            
            
               Regulamentul (CE) nr. 999/2001 stabilește norme pentru prevenirea, controlul și eradicarea unor encefalopatii spongiforme transmisibile („EST”) la animale. Anexa VIII la regulamentul respectiv prevede aprobarea și modificarea ulterioară a programelor naționale de combatere a scrapiei ale statelor membre în cazul în care programele în cauză îndeplinesc anumite criterii prevăzute în regulamentul respectiv.
            
         
               (2)
            
            
               Regulamentul (CE) nr. 546/2006 al Comisiei din 31 martie 2006 de punere în aplicare a Regulamentului (CE) nr. 999/2001 al Parlamentului European și al Consiliului în ceea ce privește programele naționale de combatere a scrapiei și garanțiile suplimentare, de derogare de la anumite cerințe ale Deciziei 2003/100/CE și de abrogare a Regulamentului (CE) nr. 1874/2003 (2) aprobă programele naționale de combatere a scrapiei ale anumitor state membre. Acesta stabilește, de asemenea, garanțiile suplimentare de care pot beneficia statele membre respective în ceea ce privește transportul ovinelor și caprinelor, precum și al materialului seminal și al embrionilor de ovine și de caprine.
            
         
               (3)
            
            
               Regulamentul de punere în aplicare (UE) nr. 233/2012 al Comisiei din 16 martie 2012 de punere în aplicare a Regulamentului (CE) nr. 999/2001 al Parlamentului European și al Consiliului în ceea ce privește aprobarea programului național modificat de combatere a scrapiei din Danemarca (3) aprobă programul național modificat de combatere a scrapiei din Danemarca.
            
         
               (4)
            
            
               Din motive de claritate și de simplificare a legislației Uniunii, anexa VIII la Regulamentul (CE) nr. 999/2001, astfel cum a fost modificat prin Regulamentul (UE) nr. 630/2013 al Comisiei de modificare a anexelor la Regulamentul (CE) nr. 999/2001 al Parlamentului European și al Consiliului de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (4), stabilește lista statelor membre care dispun de un program național de combatere a scrapiei clasice aprobat, precum și garanțiile suplimentare corespunzătoare de care statele respective beneficiază în ceea ce privește transportul ovinelor și caprinelor, precum și al materialului seminal și al embrionilor de ovine și de caprine.
            
         
               (5)
            
            
               Modificările aduse Regulamentului (CE) nr. 999/2001 care sunt prevăzute în Regulamentul (UE) nr. 630/2013 se aplică de la 1 iulie 2013. Prin urmare, dispozițiile din Regulamentul (CE) nr. 546/2006 și din Regulamentul de punere în aplicare (UE) nr. 233/2012 vor deveni redundante începând cu data respectivă. În consecință, din motive de claritate și siguranță juridică, regulamentele respective ar trebui să fie abrogate începând de la acea dată.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 546/2006 și Regulamentul de punere în aplicare (UE) nr. 233/2012 se abrogă începând de la 1 iulie 2013.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 iunie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 147, 31.5.2001, p. 1.
   
      (2)  JO L 94, 1.4.2006, p. 28.
   
      (3)  JO L 78, 17.3.2012, p. 13.
   
      (4)  A se vedea pagina 60 din prezentul Jurnal Oficial.